ความตึงเครียดครั้งใหม่ ผู้บริหาร Huawei โดนสหรัฐจับกุมตัว
ในปีนี้เศรษฐกิจโลกกระทบหนักจากสงครามการค้าระหว่าง จีน และ สหรัฐอเมริกา  แต่เมื่อสุดสัปดาห์ที่ผ่านมา เรื่องนี้มีแนวโน้มที่จะคลายความตึงเครียดลง หลังจากการเจรจาได้ข้อสรุปเชิงบวก  ประเทศจีนจะเพิ่มการอุดหนุนสินค้าเกษตร, พลังงาน และสินค้าอุตสาหกรรมบางประเภทของสหรัฐอเมริกา  ในขณะเดียวกัน สหรัฐอเมริกา จะเลื่อนการปรับเพิ่มภาษีศุลกากร 25% ของสินค้าจากจีนมูลค่ารวม 6.6 ล้านล้านบาท ออกไปอีก 90 วัน และจะมีการเจรจาเพิ่มเติม  อย่างไรก็ตาม ข่าวดียังไม่ทันหาย กลับมีข่าวความตึงเครียดครั้งใหม่เกิดขึ้นมาในช่วงเวลาเดียวกัน  เพราะมีรายงานว่า CFO ของบริษัท Huawei คุณ Meng Wanzhou ถูกจับกุมตัวที่สนามบินแวนคูเวอร์ ประเทศแคนาดา  แล้วเรื่องนี้สำคัญอย่างไร ลงทุนแมนจะเล่าให้ฟัง
6 ธ.ค. 2561

ความตึงเครียดครั้งใหม่ ผู้บริหาร Huawei โดนสหรัฐจับกุมตัว / โดย ลงทุนแมน
ในปีนี้เศรษฐกิจโลกกระทบหนักจากสงครามการค้าระหว่าง จีน และ สหรัฐอเมริกา
แต่เมื่อสุดสัปดาห์ที่ผ่านมา เรื่องนี้มีแนวโน้มที่จะคลายความตึงเครียดลง หลังจากการเจรจาได้ข้อสรุปเชิงบวก
ประเทศจีนจะเพิ่มการอุดหนุนสินค้าเกษตร, พลังงาน และสินค้าอุตสาหกรรมบางประเภทของสหรัฐอเมริกา
ในขณะเดียวกัน สหรัฐอเมริกา จะเลื่อนการปรับเพิ่มภาษีศุลกากร 25% ของสินค้าจากจีนมูลค่ารวม 6.6 ล้านล้านบาท ออกไปอีก 90 วัน และจะมีการเจรจาเพิ่มเติม
อย่างไรก็ตาม ข่าวดียังไม่ทันหาย กลับมีข่าวความตึงเครียดครั้งใหม่เกิดขึ้นมาในช่วงเวลาเดียวกัน
เพราะมีรายงานว่า CFO ของบริษัท Huawei คุณ Meng Wanzhou ถูกจับกุมตัวที่สนามบินแวนคูเวอร์ ประเทศแคนาดา
แล้วเรื่องนี้สำคัญอย่างไร
ลงทุนแมนจะเล่าให้ฟัง
คุณ Meng Wanzhou เป็น CFO ของบริษัท Huawei Technologies และเป็นลูกสาวของคุณ Ren Zhengfei ผู้ก่อตั้งบริษัท..
ปัจจุบัน Huawei ดำเนินกิจการมา 31 ปี
มีพนักงานทั้งหมด 180,000 คน และขยายกิจการไปหลายประเทศทั่วโลกอย่างรวดเร็ว
ใน ปี 2017 บริษัทมีรายได้ 3.0 ล้านล้านบาท กำไร 2.4 แสนล้านบาท
Huawei ถือเป็นหนึ่งในบริษัทจีนที่ประสบความสำเร็จในตลาดโลก
อย่างไรก็ตาม บริษัทถูกกล่าวหาเรื่อง ความมั่นคงปลอดภัยไซเบอร์ หรือ Cybersecurity
โดยเฉพาะสหรัฐอเมริกา ที่ออกมาโจมตี Huawei โดยชี้ประเด็นว่า Huawei ไม่มีการรักษาความปลอดภัยที่ดี และเสี่ยงต่อความมั่นคงของประเทศ
รวมไปถึงการเรียกร้องให้ประเทศพันธมิตรสั่งห้ามการใช้งานเครือข่าย 5G จากบริษัท Huawei
และจากเรื่องราวล่าสุด..
คุณ Meng Wanzhou ถูกจับกุมโดยแคนาดาด้วยคำสั่งของสหรัฐอเมริกา ระหว่างการเปลี่ยนเครื่องบินที่เมืองแวนคูเวอร์ ประเทศแคนาดา
เนื่องจากบริษัท Huawei Technologies กำลังถูกพิจารณาว่าบริษัทได้ละเมิดมาตรการการคว่ำบาตรของสหรัฐอเมริกาต่ออิหร่าน และคอยสนับสนุนอิหร่านอยู่เบื้องหลัง
อย่างไรก็ตาม บริษัท Huawei Technologies ได้ออกมาแถลงการณ์ว่า
คุณ Wanzhou ไม่ได้กระทำความผิด รวมไปถึงทางการสหรัฐอเมริกา ไม่มีหลักฐานที่ชัดเจนในเรื่องนี้..
ด้านกระทรวงยุติธรรมของประเทศแคนาดาระบุเพียงแค่ว่า คุณ Wanzhou กำลังอยู่ภายใต้การจับกุมตัว และกำลังถูกส่งเป็นผู้ต้องหาข้ามแดนโดยจะรับฟังข้อกล่าวหาที่สหรัฐอเมริกา ในวันพรุ่งนี้
เรื่องนี้อาจเป็นอีกหนึ่งปัจจัยสำคัญที่มีผลกระทบกับตลาดทุนทั้งในสหรัฐอเมริกา และหลายประเทศในแถบเอเชีย
วันนี้ตลาดหุ้นตกลงทั่วโลก
ฮ่องกง (Hang Seng) -2.5%
ญี่ปุ่น (Nikkei 225) -1.9%
จีน (SSE Composite) -1.7%
เกาหลี (KOSPI) -1.6%
ไทย (SET) -1.2%
และตอนนี้สถานทูตจีนในแคนาดาเริ่มเคลื่อนไหว และออกแถลงการณ์โดยเรียกร้องให้แคนาดาปล่อยตัวคุณ Wanzhou ก่อนที่เธอจะถูกส่งตัวไปยังสหรัฐอเมริกา..
ก็คงต้องติดตามกันต่อไปว่า เรื่องราวของคุณ Wanzhou จะเป็นอย่างไร
แต่ที่แน่ๆ การเจรจาสงครามการค้าที่เหมือนจะคลี่คลายไปในทางที่ดีขึ้น คงจะไม่ดีขึ้นในเร็วๆ นี้อย่างที่หลายคนคิดไว้ในตอนแรก
ปิดท้ายด้วยข้อมูลที่น่าสนใจ
ถ้าถามว่าในโลกนี้ สมาร์ตโฟนยี่ห้อไหนขายดี
ในไตรมาสที่ผ่านมา
Huawei ได้ก้าวขึ้นแซง Apple โดยสามารถครองส่วนแบ่งการตลาดสมาร์ตโฟนเป็นอันดับที่ 2 ของโลก ด้วยส่วนแบ่งการตลาด 14.6% จากยอดขายรวม 355.2 ล้านเครื่อง
ในขณะที่ Samsung และ Apple มีสัดส่วน 20.3% และ 13.2% ตามลำดับ..
----------------------
<ad> ตลาดหุ้นตกหนักทั่วโลก
เราคงต้องหาความรู้การลงทุนเพิ่มเติม
อยากลงทุนหุ้น เริ่มเรียนกับ stock2morrow
สถาบันสอนการลงทุน ที่เปิดมากว่า 14 ปี
เปิดจองหลักสูตรปี 2019 แล้วที่ 
----------------------
References
-
-
-